# Conselleria d'Agricultura, Aigua, Ramaderia i Pesca de la Generalitat Valenciana

La Conselleria d'Agricultura, Aigua, Ramaderia i Pesca de la Generalitat Valenciana és un departament o conselleria del Consell de la Generalitat valenciana amb les competències en matèria d'agricultura, ramaderia, pesca, alimentació, política agrària comuna i regadius.
El conseller responsable del departament és Miguel Barrachina Ros.

## Entitats i organismes adscrits

* AVFGA (Agència Valenciana de Foment i Garantia Agrària)
* IVIA (Institut Valencià d'Investigacions Agràries)

## Històric de competències

La conselleria està activa des de l'etapa preautonòmica, incorporant competències en diversos períodes com les de medi ambient en la IV Legislatura primer (entre el 1995 i 1997) i en les IX i X legislatures (2015-2023); les polítiques relacionades amb la gestió dels recursos hídrics a la VIII Legislatura (2011-2015) o la XI Legislatura (2023- ) o les competències en matèria de desenvolupament rural i prevenció d'incendis també en el període comprés en les IX i X legislatures (2015-2023).

## Llista de Conselleres i Consellers

| # | Legislatura | Nom | Inici mandat | Fi mandat | Partit polític |
| Conselleria d'Agricultura, Pesca i Alimentació (1978-1995) ||||||||
| 1 | Preautonomia | Enric Monsonís i Domingo | 10 d'abril de 1978 | 30 de juny de 1979 | UCD |
| 2 | Preautonomia | Leonardo Ramón Sales | 30 de juny de 1979 | 15 de setembre de 1981 | UCD |
| 3 | Preautonomia | Josep Antoni Bordils Ferrer | 15 de setembre de 1981 | 15 de juliol de 1982 | UCD |
| 4 | Preautonomia | Manuel Tarancón Fandos | 15 de juliol de 1982 | 28 de juny de 1983 | UCD |
| 5 | I, II i III | Lluís Font de Mora Montesinos | 28 de juny de 1983 | 12 de juliol de 1993 | PSPV |
| 6 | III | Josep Maria Coll i Comín | 12 de juliol de 1993 | 6 de juliol de 1995 | PSPV |
| Conselleria d'Agricultura i Medi Ambient (1995-1997) ||||||||
| 7 | IV | Maria Àngels Ramón-Llin i Martínez | 6 de juliol de 1995 | 15 de gener de 1999 | UV |
| Conselleria d'Agricultura, Pesca i Alimentació (1997-2011) ||||||||
| 8 | IV | Salvador Manuel Ortells Rosell | 15 de gener de 1999 | 23 de juliol de 1999 | UV |
| 9 | V | Maria Àngels Ramón-Llin i Martínez | 23 de juliol de 1999 | 21 de juny de 2003 | PP |
| 10 | VI | Gema Amor Pérez | 21 de juny de 2003 | 27 d'agost de 2004 | PP |
| 11 | VI | Juan Gabriel Cotino Ferrer | 27 d'agost de 2004 | 29 de juny de 2007 | PP |
| 12 | VII i VIII | Francisca Mercedes Hernández Miñana | 29 de juny de 2007 | 7 de desembre de 2012 | PP |
| Conselleria d'Agricultura, Pesca, Alimentació i Aigua (2011-2015) ||||||||
| 13 | VIII | José Císcar Bolufer | 7 de desembre de 2012 | 30 de juny de 2015 | PP |
| Conselleria d'Agricultura, Medi Ambient, Canvi Climàtic i Desenvolupament Rural (2015-2019) ||||||||
| 14 | IX | Elena Cebrián Calvo | 30 de juny de 2015 | 17 de juny de 2019 | Independent |
| Conselleria d'Agricultura, Desenvolupament Rural, Emergència Climàtica i Transició Ecològica (2019-2023) ||||||||
| 15 | X | Mireia Mollà i Herrera | 17 de juny de 2019 | 25 d'octubre de 2022 | Compromís |
| 16 | X | Isaura Navarro i Casillas | 26 d'octubre de 2022 | 18 de juliol de 2023 | Compromís |
| Conselleria d'Agricultura, Ramaderia i Pesca (2023-2024) ||||||||
| 17 | XI | José Luis Aguirre Larrauri | 20 de juliol de 2023 | 12 de juliol de 2024 | Vox |
| Conselleria d'Agricultura, Aigua, Ramaderia i Pesca (2024- ) ||||||||
| 18 | XI | Miguel Barrachina Ros | 12 de juliol de 2024 | Actualitat | PP |

## Referències

* ↑ «DECRET 146/2023, de 5 de setembre, del Consell, pel qual s'aprova el Reglament orgànic i funcional de la Conselleria d'Agricultura, Ramaderia i Pesca.». DOGV, 07-09-2023.
* ↑ Es crea per primera vegada la Conselleria de Medi Ambient
* ↑ La conselleria es torna a desmembrar entre les competències d'agricultura i medi ambient el 1997
* ↑ La conselleria incorpora la referència de polítiques hídriques en la seua nomenclatura el 2011
* ↑ «[https://dogv.gva.es/datos/2022/10/25/pdf/2022_9877.pdf DECRET 33/2022, de 25 d’octubre, del president de la Generalitat, pel qual es disposa el cessament de la consellera d’Agricultura, Desenvolupament Rural, Emergència Climàtica i Transició Ecològica.]». DOGV, 25-10-2022.

## Enllaços externs

* Conselleria d'Agricultura, Aigua, Ramaderia i Pesca de la Generalitat Valenciana - Lloc web oficial